wickkiey/tamil-wikipedia-markdown huggingface dataset:
# பொருட்காட்சி



**பொருட்காட்சி** அல்லது **கண்காட்சி** (*Exhibition*) என்பது பல்வேறு இடங்களில் தயாரிக்கப்படுகின்ற பொருட்களை மக்கள் எளிதில் வந்து பார்க்கத் தகுந்த வகையில் ஓர் இடத்தில் ஒழுங்கான, கவர்ச்சிகரமான முறையில் அமைத்துக் காணச் செய்வதாகும். நடைமுறையில், கண்காட்சிகள் பொதுவாக அருங்காட்சியகம், கலையரங்கம், பூங்கா, நூலகம், பொருட்காட்சி அரங்கம், பன்னாட்டரங்கம் போன்ற பண்பாடு அல்லது கல்வி அமைப்பிற்குள் நடக்கும் நிகழ்வுகள் ஆகும். நவீனக் கண்காட்சிகள் பாதுகாப்பு, கல்வி மற்றும் செயல்முறை விளக்கம் ஆகியவற்றுடன் தொடர்புடையதாக இருக்கலாம். ஆரம்பகாலக் கண்காட்சிகள் பொதுமக்களின் ஆர்வத்தை ஈர்க்கும் வகையில் வடிவமைக்கப்பட்டிருந்தன. புகைப்படம் பரவலாக ஏற்றுக்கொள்ளப்படுவதற்கு முன்பு, ஒரு பொருளின் கண்காட்சி பெரும் கூட்டத்தை ஈர்க்கும் வண்ணம் அமைந்திருந்தன.  

## நோக்கம்
மக்கள் பல புதிய பொருட்களைக் கண்டுகளித்துச் செல்ல, தத்தம் தொழில் திறமையைக் காட்டிக் கொள்ள, வியாபாரத்தைப் பெருக்கிக் கொள்ள இத்தகைய பொருட்காட்சிகள் அமைக்கப்படும். வியாபாரம் காரணமாக நடத்தப்பெறும் பொருட்காட்சிகள் இன்று பெருகியுள்ளன. இத்தகைய பொருட்காட்சியை சென்னை, மதுரை, திருநெல்வேலி, சேலம் போன்ற பல நகரங்களில் அரசாங்கமே நடத்துகிறது. ஒவ்வொரு பொருளுக்கும் தனித்தனி காட்சி நடத்தும் முறையும் தோன்றி, இப்பொழுது விரிவடைந்துள்ளது. இம்முறையில் நடத்தப் பெறுபவை ஜவுளிக் கண்காட்சி, புத்தகக் கண்காட்சி முதலியவையாகும்.  

## அமைப்பு
பொருட்காட்சி சாலை, நகரின் ஒரு புறத்தே அல்லது நடுவே அகன்ற இடத்தில் தக்க பாதுகாப்போடு அமைக்கப்படும். அவ்வாறு அமைக்கப்படுகின்ற பொருட்காட்சி சாலை மின்சார விளக்குகளால் அலங்கரிக்கப்படும். பொருட்காட்சி சாலையினுள்ளே செல்வதற்கு நுழைவுக்கட்டணம் உண்டு. அங்குப் பலவகையான கடைகள் வியாபாரத்தைப் பெருக்கிக் கொள்வதற்கு அமைக்கப்பட்டிருக்கும். பல சினிமா படக் காட்சிகளும் நடைபெறும். ஐந்தாண்டுத் திட்டங்களில் உருவாகும் செயல்களைப் படங்கள் வாயிலாகவும், மாதிரிப்படிகளின் மூலமாகவும் அங்கு அதிகாரிகள் மக்களுக்குக் காட்டி விளக்குவார்கள். புத்தம் புதிய விவசாயக் கருவிகள், பொறுக்கு விதைகள், எரு வகைகள் முதலியவற்றை, வேளாண்மைத் துறை அலுவலர்கள் மக்களுக்குக் காட்டி விளக்கிக் கூறி, அவற்றை வாங்கச் செய்வார்கள். ஒவ்வொரு கடையின் சிறப்பைப் பற்றியும், பொருட்களின் சிறப்பைப் பற்றியும் ஒலிபரப்புவர். அன்றாட நிகழ்ச்சிகள் பற்றியும் ஒலிபரப்பப்படும். பொருட்காட்சி சாலையில் இசை, நடனம், நாடகம், பேசும் படக்காட்சி முதலியவை சிறப்பு நிகழ்ச்சிகளாக அன்றாடம் நடைபெறும். நோய்ப் பரவும் முறை, அவற்றைத் தடுக்கும் முறை, குடும்பக் கட்டுப்பாடு முதலியவற்றைச் சுகாதார அதிகாரிகள் படம் மூலமாகவும் மக்களுக்கு விளக்கிக் கூறுவார்கள். பொருட்காட்சி சாலை காலையிலும், மாலையிலும் குறுப்பிட்ட நாட்களில் கால அளவுடன் நடைபெறும்.  

## நன்மைகள்
பொருட்காட்சியினால் உண்டாகும் நன்மைகள் மிகப் பலவாகும். பலவிடங்களில் உற்பத்தியாகும் பொருட்கள் ஓர் இடத்திலேயே கண்டுகளிக்கலாம். புதிய கண்டுபிடிப்புகளையும், புதிய பொருட்களையும் பார்த்து மகிழலாம். குறைந்த விலைக்குப் பொருட்களை வாங்கியும் கொள்ளலாம். மக்களுடைய, தொழிலாளர்களுடைய திறமையைப் பொருட்களைக் காண்பதன் மூலம் அறியலாம். நாட்டின் முன்னேற்றத்தையும், தொழில்களின் வளர்ச்சியையும் நன்கு அறியலாம். பொருட்காட்சி சாலையில் பங்கு கொள்ளும் பல்வகைக் கடைகளுக்கும், பிற நிலையங்களுக்கும் தக்க ஆதரவு தந்து உதவுவதோடு, அவற்றில் சிறந்து விளங்கும் கடைகளுக்கு அரசாங்கம் நற்சான்றிதழும் பொற்பதக்கமும் அளித்து ஊக்குவிக்கும். இவ்வாறு செய்வதால், பலரும் போட்டி மனப்பான்மையுடனும் உற்சாகத்துடனும் பொருள் தயாரிப்பிலும் விற்பனையிலும் கடையமைப்பிலும் நன்கு செயல்படுவார்கள்.
# அம்பை - 11 (நெல்)



**அம்பை - 11** (*ASD 11*) பிரபலமாக **ஒட்டு கிச்சிலி** (*Ottu kichili*) எனப்படும் இந்த நெல் வகை, **ஜி இ பி - 24** நெல் இரகத்தையும், **பீ டீ பி - 15** நெல் இரகத்தையும், (*GEB24 / PTB15*) இயற்கை முறையில் இணைச் சேர்த்து உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1995 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 11 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம் ஒரு ஏக்கருக்கு 4500 கிலோவரை (* 4.5 t/ha*) மகசூல் தரக்கூடியது.
- இதன் நெற்பயிர், சாகுபடி செய்ய பிசாணப் பருவம் மிகவும் உகந்தது.
- காலங்கடந்த நடவு முறைக்கு ஏற்ற நெல் வகையாகும்.
- இந்நேல்லின் அரிசி, வெள்ளை நிறத்தில் மிதமான சன்ன வடிவில் காணப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஞான இலக்கியம்


**பெருங்கனிவு இலக்கியம்** (*Wisdom literature*) அல்லது **ஞான இலக்கியம்** அல்லது **பெருமதி இலக்கியம்** அல்லது **சான்றோர் இலக்கியம்** என்பது பொதுவாக பண்டைய கிழக்கத்திய நாடுகளின் அருகில் காணப்பட்ட இலக்கியக்கலையின் வகை ஆகும். இது அறிஞர்கள், சித்தர்கள், முனிவர்களின் போதனைகளான புனிதத்தன்மை, அறம், நல்லொழுக்கங்கள் பற்றிய கூற்றுக்களை உள்ளடக்கியது. இக்கலை மரபு வாய்வழி கதைகூறல் நுட்பத்தைத் தனிநடையாகப் பயன்படுத்தி இருந்தாலும், இது எழுத்துவடிவிலும் பரப்பப்பட்டது.  

இவ்விலக்கிய வகை பெரிதும் நிலக்கிழார்களின் மரபாக இருந்தது. இது இஸ்லாமிய, மேற்கத்திய மறுமலர்ச்சி இலக்கியத்தில் நீண்ட வரலாற்றைக் கொண்டுள்ளது. இது ஞான இலக்கியத்தில் மதச்சார்பற்ற அறிவாற்றலாகவும் இருந்தது.கெசியாடு அவர்களின் தரமான பண்டைய நீதிபோதனைகள் தரும் செய்யுட்கள், அவரது **'பணிகளிலும்**' **'நாட்களிலும்**' அறிவின் வாயிலாகக் கருதப்பட்டன. இது எகிப்து, பாபிலோனியா மற்றும் இஸ்ரேலின் ஞான இலக்கியத்தை ஒத்திருந்தது.  

## பண்டைய எகிப்து இலக்கியம்
பண்டைய எகிப்து இலக்கியத்தில் ஞான இலக்கியம் *சேபெய்டு* (“கற்பித்தல்”) இலக்கிய வகையைச்சார்ந்தது. இது நடுவண் எகிப்து  
இராச்சியத்தின்போது மலர்ந்து, புதிசீராச்சியத்தின்போது அதிகாரப்பூர்வமானது. இவ்விலக்கிய வகையின் குறிப்பிடத்தக்க படைப்புகளான *ககேம்னியின் போதனைகள், தகோதெபின் நீதிமொழிகள், அமெனெம்காட்டின் போதனைகள், பணிவும் கட்டுபாடுமுள்ள போதனைகள்* ஆகியவை ஆகும்.  

## வேதாகம ஞான இலக்கியமும் யூத நூல்களும்
ஞான இலக்கியத்தின் அதிக புகழ்பெற்ற எடுத்துகாட்டுகள் வேதாகமத்தில் காணப்படுகின்றன.  

### ஞானச் (சேபியன்சியல்) நூல்கள்
போதனைகள் நிறைந்த (சேபியன்சியல்) நூல்கள் அல்லது “ஞானத்தின் நூல்கள்” என்ற சொல் வேதாகம ஆய்விற்கு பயன்படுத்தப்பட்டது. இது எபிரேய விவிலியத்தின், கிரேக்கப் பதிப்பிலுள்ள, எபிரேய வேதாகமத்தின் துணைநூல்களின் மேற்கோளாக உள்ளது. இதன் ஏழு நூல்களின் பெயர்களாவன, யோபு, சங்கீதம், நீதிமொழிகள், பிரசங்கி, ஞான ஆகமம், சாலமோனின் உன்னதப்பாட்டு, சீராக் என்பனவாகும். பொதுவாக அனைத்துச் சங்கீதங்களும் ஞான மரபைச் சார்ந்ததில்லை.  

யூதத்தில், ஞான நூல்கள் *கெட்டுவிம்* அல்லது "எழுத்துகளின்” பாகமாக கருதப்படுகிறது. கிறிஸ்தவத்தில் யோபு, சங்கீதம், நீதிமொழிகள், பிரசங்கி, ஆகியவை பழைய ஏற்பாட்டில் உள்ளது. ஞான ஆகமம், சாலமோனின் உன்னதப்பாட்டு, சீராக் ஆகியவை  
இரட்டை வரன்முறைப் பணியாக சில மரபுகளில் உள்ளது. இவை கிரேக்க மறைபொருலிலுள்ள (அபோகிரிஃபா) ஆங்கிளிகன், புரோட்டெஸ்ட்டன்ட் மொழிபெயர்ப்பிற்குள் வைக்கப்பட்டுள்ளது.  

ஞான நூல்கள் பரந்த மரபான ஞான இலக்கியத்தில் உள்ளது. இது பண்டைய கிழக்கத்திய நாடுகளுக்கு அருகில் யூதம் தவிர்த்த பல மதங்களில் பரந்து காணப்படுகிறது.  

#### எபிரேய விவிலியம் (செப்டுகின்ட்)
கிரேக்கச் சொல்லான சோபியா கிரேக்க வேதாகமத்தில் “ஞானம்” என்று மொழிபெயர்கப்பட்டுள்ளது. ஞானம் என்பது மரபு வழி ஞான நூலில் மையத் தலைப்பாக உள்ளது. ஞான நூல்களாவன,யோபு, சங்கீதம், நீதிமொழிகள், பிரசங்கி, ஞான ஆகமம், சாலமோனின் உன்னதப்பாட்டு, ஞான சீராக், பாருக் என்பன ஆகும்(பழைய ஏற்பாட்டில் உள்ள கடைசி மூன்று அப்போகிரிஃபாக்கள் இரட்டைவகை வரன்முறை நூல்கள் ஆகும்).  

### பீலோவும் உலோகோசு சொல்லும்
பீலோ என்பவர் அலெக்சாந்திரியாவிலுள்ள பண்டைய கிரேக்கப் பண்பாட்டு, மத எழுத்தாளராவார். இவர் யூத நூல்கள், பிளாட்டோவின் மெய்யியலை ஒத்திருக்கவைக்க முயன்றார். இவர் ஞானத்தின் பணி, செயல்கள் என்பதைக் குறிக்க கிரேக்க சொல்லான லாகோஸ், “தருக்கம்” என்று பயன்படுத்தினார். இக்கருத்து பின்பு யோவான் எழுதிய நற்செய்தியில், முதல் வசனத்தில், இயேசு கிறிஸ்து வானவரை தேவனின்(பிதா) நித்திய வார்த்தை ( லாகோஸ்) என்று குறிப்பிட பயன்படுத்தப்பட்டுள்ளது.
# மகாவீரா


**மகாவீரா** அல்லது **மகாவீராச்சாரியர்** (Mahāvīra or Mahaviracharya), பண்டைய இந்தியாவின் மகதத்தில் பிறந்த, 9ம் நூற்றாண்டின் சமண சமய ஆச்சாரியரும் கணித அறிஞரும் ஆவார். இவர் கிபி 850ல் இயற்றிய *கணிதசாரசங்காரகம்* அல்லது *கணித சார சம்கிரகா* எனும் நூல் மிகவும் புகழ் பெற்றதாகும்.  
மகாவீராச்சாரியர், இராஷ்டிரகூட மன்னர் முதலாம் அமோகவர்சன் என்பரால் ஆதரிக்கப்பட்டவர். இவர் கணித சாத்திரத்தையும், ஜோதிட சாத்திரத்தையும் வேறுபடுத்தியவர்.  

## இதனையும் காண்க
- ஆச்சாரியர்
- இந்தியக் கணிதவியலாளர்களின் பட்டியல்

## அடிக்குறிப்புகள்
# சைத்தியம்

உள்ள பௌத்த சைத்தியம்]]  

**சைத்தியம்** (chaitya) என்பது பௌத்தர்களின் வழிபாட்டு மண்டபம் அல்லது பிரார்த்தனை கூடம் ஆகும். இதன் ஒரு முனையில் தூபி அமைந்திருக்கும். நவீன இந்தியக் கட்டிடக் கலை சாத்திர நூல்களில் இதனை சைத்திய கிரகம் எனும் கூட்டு வழிபாட்டு மண்டபம் அல்லது பிரார்த்தனை மண்டபம் எனப்படுகிறது.  

## வரலாறு
, ஒடிசா]]  
பெருமளவில் பௌத்த பிக்குகள் ஒன்றாகக் கூடி தங்கி புத்தரை வழிபாடு செய்யவும், தியானம் செய்வதற்காக சைத்தியங்கள் அமைக்கப்பட்டதாகக் கருதப்படுகிறது. அசோகர் காலத்திய விராட்நகரில் அமைந்த சைத்தியங்கள், குகைகளை குடைந்து அமைக்கப்பட்ட குடைவரை சைத்திய மண்டபங்கள் பல தூபிகளுடன் அமைக்கப்பட்டது  
சைத்திய மண்டபத்தூண்கள்]]  
கிமு முதலாம் நூற்றாண்டில் பஜா குகைகளில் அமைக்கப்பட்ட மௌரியக் கட்டிடக் கலை நயத்தில் கட்டப்பட்ட பல தளங்களுடைன் கூடிய குடைவரை சைத்தியங்களில் மரக்கதவுகள், சன்னல்கள், பால்கனிகள் மற்றும் ஆண், பெண்களின் சிற்பங்களுடன் நிறுவப்பட்டுள்ளது. சைத்தியத்தின் நடுவில் கௌதம புத்தரின் சிலை நிறுவப்பட்டுள்ளது.  

நேபாளத்தில் பௌத்த சமயத்தைப் பின்பற்றும் செர்ப்பாக்கள், மகர்கள், தமாங் மற்றும் நேவாரிகளின் வழிபாட்டுத் தலமாக சைத்தியங்கள் கட்டப்பட்டது. 12ம் நூற்றாண்டின் தொடக்கத்தில், நேவாரி பௌத்த மக்கள் காட்மாண்டு சமவெளிகளில் உள்ள சைத்தியங்களில் ஐந்து தியானி புத்தர்களின் சிற்பங்களை வைத்து வழிபட்டனர்.  

## புகழ் பெற்ற குடைவரை சைத்தியங்கள்
பாஜா குகைகள், கர்லா குகைகள் எல்லோரா, அஜந்தா குகைகள், உதயகிரி, கந்தகிரி குகைகள், லலித்கிரி, உதயகிரி குகைகள், அவுரங்காபாத் குகைகள் மற்றும் பாண்டவர் குகைகளில் உள்ள பௌத்த குடைவரை சைத்தியங்கள் புகழ் பெற்றது.  

குறிப்பாக அவுரங்காபாத் குகைகள் மற்றும் பல தூண்களுடன் செவ்வக வடிவில் சைத்தியங்கள் நிறுவப்பட்டுள்ளது. இதன் உட்சுவர்கள் நன்கு பொலிவூட்டப்பட்டுள்ளது. இதன் அனைத்து தூண்களில் மேல் போதிகை சிற்பங்களுடனும், தூணின் அடியில் கால்கள் மடித்து அமர்ந்த நிலையில் யானையின் சிற்பங்களுடனும் கூடியது. சைத்திய மண்டபத்தின் கூரை அழகிய குடை வடிவில் அமைந்துள்ளது. இச்சைத்தியங்கள் 40 மீட்டர் நீளத்துடனும், 15 அகலத்துடனும், 15மீட்டர் உயரத்துடனும் அமைக்கப்பட்டுள்ளது.  

## இதனையும் காண்க
- விகாரை
- புத்த விகாரம்
- தூபி
- தாது கோபுரம்
- வட்டதாகே
- அடுக்குத் தூபி

## அடிக்குறிப்புகள்
# கணேஷ் வாசுதேவ மாவ்லங்கர்


**ஜி. வி. மாவ்லங்கர்** (Ganesh Vasudev Mavalankar) (27 நவம்பர் 1888 – 27 பிப்ரவரி 1956), **தாதாசாகிப்** என மக்களால் அன்பாக அழைக்கப்பட்ட இவர், இந்திய அரசியலமைப்பு நிர்ணய மன்றத்தின் தலைவராகவும், பின் நாடாளுமன்ற மக்களவையின் முதல் மக்களவைத் தலைவராகவும் பணியாற்றியவர்.  

## இளமை
முன்னிலையில் மாவ்லங்கர் பேசும் காட்சி, ஆண்டு 1935]]  

பிரித்தானிய இந்தியாவின் பம்பாய் மாகாணத்தின் இரத்தினகிரி மாவட்டத்தில், மராத்தியக் குடும்பத்தில் 1888ல் பிறந்த மாவ்லங்கர், 1908ல் குசராத்து மாநிலத்தின் முன்னாள் தலைநகரான அகமதாபாத்தில் கல்லூரிப் படிப்பை முடித்தார்.  
பின்னர் பம்பாய் சட்டக்கல்லூரியில் சட்டம் பயின்று, 1913 முதல் வழக்கறிஞர் தொழில் மேற்கொண்டார்.  
மகாத்மா காந்தி, வல்லபாய் படேல்]] போன்ற இந்திய தேசிய காங்கிரசு தலைவர்களுடன் நெருங்கி பழகினார்.  
மாவ்லங்கர் அகமதாபாத் நகராட்சி மன்ற உறுப்பினராக 1919 முதல் 1937 முடிய தொடர்ந்து தேர்ந்தெடுக்கப்பட்டார்.  

## அரசியல்
இந்திய விடுதலை இயக்கத்தில் சேர்ந்த மாவ்லங்கர், பிரித்தானிய இந்தியா அரசிற்கு எதிராக, மகாத்மா காந்தி அறிவித்த ஒத்துழையாமை போராட்டத்தில் பங்கெடுத்தார்.  
1930ல் மகாத்மா காந்தியுடன் உப்புச் சத்தியாகிரகப் போராட்டத்தில் பங்கெடுத்தார்.  
1934ல் பம்பாய் மாகாணத்தின் சட்டமன்ற உறுப்பினர் தேர்தலில் தேர்ந்தெடுக்கப்பட்டார். பின்னர் 1937 முதல் 1946 முடிய பம்பாய் மாகாண சட்ட மன்ற சபாநாயகராகத் தொடர்ந்து செயல்பட்டவர்.  
1946ல் மாவ்லங்கர் இந்திய மத்திய சட்டமன்ற உறுப்பினராகத் தேர்ந்தெடுக்கப்பட்டார். மேலும் மத்திய சட்டமன்ற சபாநாயாகராக 14-15 ஆகஸ்டு 1947 முடிய இந்திய விடுதலை வரை பணியாற்றினார்.  

இந்திய விடுதலைச் சட்டம், 1947-ன் படி, ஏற்கனவே செயல்பட்டுக் கொண்டிருந்த இந்திய மத்திய சட்டமன்றமும், இந்திய மாகாணங்களின் சட்டமன்றங்களும் தொடர்ந்து இயங்க சட்டபூர்வ தகுதி வழங்கப்பட்டது.  
விடுதலை இந்தியாவுக்கான புதிய அரசியல் அமைப்பு சட்டம் இயற்றுவதற்கான தேவை குறித்து 20 ஆகஸ்டு 1947 அன்று அமைக்கப்பட்ட குழுவின் தலைவராக மாவ்லங்கர் நியமிக்கப்பட்டார். மாவ்லங்கர் குழுவின் பரிந்துரையின் படி, இந்திய மத்திய சட்டமன்றமே  
இந்திய அரசியலமைப்பு நிர்ணய மன்றமாக செயல்பட்டது. 17 நவம்பர் 1947ல் மாவ்லங்கர் இந்திய மத்திய சட்டமன்றத்தின் சபாநாயகராக தேர்ந்தெடுக்கப்பட்டார்.  
25 நவம்பர் 1949ல் அம்பேத்கரால் பரிந்துரைக்கப்பட்ட இந்திய அரசியலமைப்புச் சட்டம், இந்திய மத்திய சட்டமன்றத்தால் ஏற்றுக் கொள்ளப்பட்டதன் அடிப்படையில், தற்காலிக இந்திய நாடாளுமன்றம் நிறுவப்பட்டது. முதல் இந்தியப் பொதுத் தேர்தல் நடைபெறும் வரை மாவ்லங்கர் தற்காலிக இந்திய நாடாளுமன்ற சபாநாயகராக தொடர்ந்து பணியாற்றினார்.  

15 மே 1952ல் நடைபெற்ற முதல் இந்தியப் பொதுத் தேர்தலில், மாவ்லங்கர், அகமதாபாத் மக்களவைத் தொகுதியிலிருந்து, நாடாளுமன்ற மக்களவைக்குத் தேர்ந்தெடுக்கப்பட்டார். மாவ்லங்கர் இந்திய நாடாளுமன்ற முதல் மக்களவைத் தலைவராகவும் 13 ஜனவரி 1956 முடிய பணியாற்றினார். 27 பிப்ரவரி 1956ல் இருதய நோயினால் அகமதாபாத் நகரத்தில், தமது 67வது வயதில் மறைந்தார்.
# கராச்சியின் நகர்ப்புற போக்குவரத்து கழகம்



**கராச்சியின்  நகர்ப்புற போக்குவரத்து கழகம்** (**KUTC**), கராச்சி பெருநகரப் பகுதியில் சாலை போக்குவரத்து மற்றும் பொது போக்குவரத்தை திட்டமிட்டு ஒருங்கிணைப்பதற்கான ஒரு நகராட்சி நிறுவனம் ஆகும். கராச்சியின் தொடர்வண்டி, கராச்சியின் வெகுவிரைவு பேருந்து உட்பட மற்ற முக்கிய முயற்சிகளை எடுத்துள்ளது. அதே போல் நகரின் பல பொது போக்குவரத்து திட்டங்களுக்கும் ஆதரவளிக்கிறது.  

## வரலாறு
க.ந.போ.க, 2008 மே 8 அன்று பாக்கித்தானின் பாதுகாப்பு மற்றும் பரிமாற்றம் ஆணைக்குழுவில் பொதுத்துறை நிறுவனமாக பதிவு செய்யப்பட்டது. இதில் பாக்கித்தான் தொடர்வண்டி நிறுவனத்திற்கு 60%, சிந்து அரசுக்கு 25%, மற்றும் கராச்சி மாவட்ட அரசுக்கு 15% பங்கும் உள்ளது.  

## திட்டங்கள்
- கராச்சியின் வட்ட தொடர்வண்டி நிறுவனம்
- கராச்சியின் பெருநகரப்பேருந்து சேவை
- கராச்சியின் மெட்ரோ
# பியூட்டைரிக் நீரிலி



**பியூட்டைரிக் நீரிலி** *(Butyric anhydride)* என்பது (CH<sub>3</sub>CH<sub>2</sub>CH<sub>2</sub>CO)<sub>2</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பியூட்டனாயிக் நீரிலி என்ற பெயராலும் அழைக்கப்படும் இச்சேர்மம் நிறமற்ற நீர்மமாக உள்ளது. பியூட்டைரிக் அமிலத்தின் மணம் கொண்டிருக்கும் இச்சேர்மம் பியூட்டைரிக் அமிலம் காற்றில் இருக்கும் ஈரப்பதத்துடன் வினைபுரிவதால் உருவாகிறது.  
## பயன்பாடுகள்
இதன் வாசனை காரணமாக பியூட்டைரிக் நீரிலி தேனீக்களை அதன் கூட்டிலிருந்து விரட்டுவதற்கான புகை உண்டாக்கப் பயன்படுத்தப்படுகிறது.  
## பாதுகாப்பு
எரியக்கூடியதாகவும், அரிக்கும் தன்மையுடனும் நீர் உணரியாகவும் இருப்பதால் பியூட்டைரிக் நீரிலியை பயன்படுத்துவதில் சிறிது கவனம் தேவை.
# காசில்



**காசில்** *(CuSil)* என்பது தாமிரம், வெள்ளி ஆகிய தனிமங்கள் சேர்ந்த கலப்புலோகத்தின் வர்த்தகப் பெயராகும். காப்பர் என்ற ஆங்கிலச் சொல்லின் முதலும் சில்வர் என்ற ஆங்கிலச் சொல்லின் முதலும் சேர்த்து இப்பெயர் உருவாக்கப்பட்டுள்ளது. 72% வெள்ளியும் 28% தாமிரமும் இக்கலப்புலோகத்தின் இயைபாகும். மோர்கான் அட்வான்சுடு மெட்டீரியல்சு என்ற நிறுவனம் இதை தயாரித்து விற்பனை செய்கிறது.  

நல்லுருகற் கலப்புலோகமான இதை வெற்றிடப் பற்றாசிடலில் பயன்படுத்துகிறார்கள். காசில் கலப்புலோகமும் காசில்-ஏ.பி.ஏ கலப்புலோகமும் வெவ்வேறானவையாகும். காசில்-ஏ.பி.ஏ கலப்புலோகத்தின் இயைபு வெள்ளி-63.0%, தாமிரம்-35.25% தைட்டானியம்-1.75% ஆகும்.
# ஆடுதுறை - 8 (நெல்)



**ஏ டி டீ - 8** (*ADT 8*) பிரபலமாக **வெள்ளை சிறுமணி** (*White Siruman*) என்றழைக்கப்படும் இந்த நெல் வகை,  
**மொலகோலுக்குலு**, மற்றும் **ஆடுதுறை - 2** (*Molagalagulu / ADT 2*) என இரு நெல் வகைகளை இணைத்து உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1930 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டத்திலும், மற்றும் புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது. மேலும், தாளடிப் பருவத்தில் பிரதானமாக பயிரிடப்படும் இந்நெல் வகை, திருச்சிராப்பள்ளி மாவட்டப் பகுதிகளில் மானாவாரி சாகுபடிக்கு உகந்ததாக உள்ளது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 3300 கிலோவரை (* 3.3 t/ha*) மகசூல் தரக்கூடியது.
- இதன் தானியமணிகள், தடித்து குட்டையாக உள்ளது.
- இந்நேல்லின் அரிசி, வெள்ளை நிறத்தில் காணப்படுகிறது.
- இந்த நெற்பயிர், முன்சம்பா, மற்றும் தாளடி பருவத்திற்கு மிகவும் ஏற்றது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# பி. எம். சிறீகண்டையா

**பி. எம். சிறீகண்டையா** (*Belluru Mylaraiyya Srikantaiah*; 3 சனவரி 1884- 5 சனவரி 1946) என்பவர் இந்தியாவைச் சேர்ந்த கன்னட எழுத்தாளர், நூலாசிரியர், மொழிப்பெயர்ப்பாளர் மற்றும் பேராசிரியர் ஆவார். இவர் நவீன கன்னட இலக்கியத் தந்தை எனக் கருதப்படுகிறார். இவர் அறுபதுக்கும் மேற்பட்ட ஆங்கிலக் கவிதைகளை கன்னட மொழிக்கு மொழிப்பெயர்த்தார். 'கன்னடத பாவூடா' என்ற கவிதையில் கன்னடக் கொடி அல்லது கன்னடப் பதாகை என்னும் கருத்தாக்கத்தை வெளிப்படுத்தினார்.  

## பிறப்பும் படிப்பும்

கருநாடகா மாநிலம் தும்கூர் மாவட்டத்தில் சம்பிக் என்னும் ஊரில் பிறந்தார். சிறீரங்கப்பட்டனம், மைசூர் ஆகிய இடங்களில் கல்வி பயின்று, பெங்களூருவில் உள்ள கல்லூரியில் இளங்கலைப் பட்டமும் சென்னைக் கல்லூரியில் முதுவர் பட்டமும் பெற்றார்.  

## பேராசிரியராக

பி. எம். சிறீகண்டையா, மைசூர் மகாராசா கல்லூரயில் விரிவுரையாளராகச் சேர்ந்து 25 ஆண்டுகள் தொடர்ந்து பணி ஆற்றினார். பின்னர் பெங்களூருவில் சென்ட்ரல் கல்லூரியிலும் வேதரன்ய கல்லூரியிலும் பணி செய்தார். மைசூர் பல்கலைக் கழகத்தில் மதிப்புறு பேராசிரியராக இருந்தார்.  

## படைப்புகள்

- கடாயுத்த நாடகம்
- அஸ்வத்தாமன்
- ஒங்கன சுகலு

### மொழிப்பெயர்ப்புகள்

- ஆங்கில கீத்தகலு(1921)
- லீட் கைன்ட்லி லைட்
- குறள் (1940)
- சிலப்பதிகாரம்

### இலக்கியத் திறனாய்வுகள்

- கன்னடிகரிகே ஒல்லேயே சாகித்யா
- கன்னட கைப்பிடி (கன்னட இலக்கிய வரலாறு)

## மேற்கோள்
# லும்பனான் போர்


**லும்பனான் போர்** (*Battle of Lumphanan*) 1057 ஆம் ஆண்டு ஆகத்து 15 அன்று இசுக்காட்லாந்து மன்னர் மக்பெத் மற்றும் வருங்கால மன்னர் மூன்றாம் மால்கம் ஆகியோருக்கு இடையே நடைபெற்றது. இப்போரில் மக்பெத் கொல்லப்பட்டார். அவரது பின்வாங்கிய படைகள் வடக்கில்  இருந்தது. பாரம்பரிய வழக்கின்படி, போர்  அபர்தீன்சயரில் உள்ள  லும்பனான் கோட்டை அருகே நடந்தது. மக்பெத்தின் கல், லும்பனான் கோட்டையில் இருந்து சுமார் 300 மீ தென்-மேற்கில் இருக்கிறது. இந்த கல்லின் மீதுதான் மக்பெத்தின் தலை துண்டிக்கப்பட்டு கொலை செய்யப்பட்டிருக்க வேண்டும் எனக் கூறப்படுகிறது.
# மாபெரும் காந்தத் தடை



மாபெரும் என்ற வார்த்தை இந்த தலைப்பை திசைதிருப்பலாம். உண்மையில் காந்தத் தடை சாதனங்கள் மிகப்பெரியவை அல்ல. இரண்டு காந்த எதிரிணைப்புகளால் ஆனா தகடுகளுக்கு இடையே பொருத்தப்பட்ட மென்படல மின்கடத்திகளே. "மாபெரும்" என்ற வார்த்தை பயன்பட காரணம், இவற்றை காந்தப்புலனுக்கு உட்படுத்தினால், மின் கடத்துத்திறனில் மிக அதிக மாற்றத்தை உணர முடியும்.  

## உசாத்துணைகள்
# இடவமைப்பு கொலை

**இடவமைப்புக் கொலை** (*topocide*) என்பது வேண்டுமென்றே நிலத்தை தொழிலக விரிவாக்கம் மற்றும் மாற்றத்திற்காக நீக்குதல் ஆகும், இதனால் முந்தைய நிலவமைப்பு மற்றும் அதன் பண்புகள் அழிக்கப்படுகின்றன.  

இதன் மற்றொரு சொற்கூறு **வாழ்விடக்கொலை**, **வசிப்பிட அழிப்பு** ஆகும்; இவ்விரு சொற்களும் ஒரு பொருள் கொண்டவை அல்லது எதிர்மறை பொருள் கொண்டதாக இருக்கலாம். இடவமைப்பு கொலை என்பது அழிப்பவரின் கண்ணோட்டத்தில் இருந்து குறிப்பிடப்படுகிறது (பொதுவாக வெளிநபர்கள்), வசிப்பிட அழிப்பு என்பது குடியிருப்பவர்களின் கண்ணோட்டத்தில் இருந்து குறிப்பிடப்படுகிறது.  

இடவமைப்பு கொலை என்பது தொழிலக விரிவாக்கத்திற்காக வேண்டுமென்றே செய்யப்பட்டதின் விளைவு ஆகும். தொழிற்சாலைகள் தோன்றும் போது, மக்களின் வாழ்க்கை தொழிற்சாலையை மையமாக கொண்டு சுழல்கின்றது. புது வேலைகள் தோன்றுகின்றன மற்றும் சுற்றுச்சூழல் மற்றும் கலாச்சார நிலவமைப்பு முற்றிலும் நிரந்தரமாக மாறுகின்றது.  

விவாதத்திற்கு தகுந்த எடுத்துக்காட்டுகள், இரண்டாம் உலகப்போரி<nowiki/>ன் முடிவில் ஏற்பட்ட டிரெச்டென் அழிப்பு மற்றும் கம்போடியா<nowiki/>வின் கிமெர் ரொகின் அழிப்பு ஆகும்.
# பெப்டைடு பிணைப்பு


**பெப்டைடு பிணைப்பு **(peptide bond) அல்லது **அமைடு பிணைப்பு **(amide bond) என்பது ஒரு புரதச் சங்கிலி அல்லது புரதக்கூறு ஒன்றில் காணப்படும் இரண்டு அடுத்தடுத்த அமினோ அமில ஒற்றை மூலக்கூறுகளை இணைக்கின்ற  வேதியியற் பிணைப்பு<nowiki/>களுள் ஒன்றான சகப்பிணைப்பு ஆகும்.  

## தொகுப்பு முறை

இரண்டு அமினோ அமிலங்கள் ஒரு டைபெப்டைடை ஒரு பெப்டைடு பிணைப்பின் வழியாக உருவாக்கினால் அது குறுக்க வினை என அழைக்கப் படுகிறது.  இந்தக்  குறுக்க  வினையில், இரண்டு அமினோ அமிலங்களில் கார்பாக்சிலிக் அமில வேதி வினைக்குழு மூலமாக ஒரு மூலக்கூறும் அமீன் வேதி வினைக்குழு மூலமாக மற்றொரு மூலக்கூறும் ஒன்றை ஒன்று நெருங்குகின்றன.  ஒரு  மூலக்கூறானது  அதன் கார்பாக்சிலிக் அமிலத் தொகுதியிலிருந்து  (COOH) ஒரு ஐதரசன் மற்றும் ஆக்சிசனை<nowiki/>யும்,   மற்றொரு மூலக்கூறானது, அமீன் தொகுதியிலிருந்து (NH<sub>2</sub>) ஒரு ஐதரசனையும், இழந்து ஒரு நீர் மூலக்கூற்றினை  (H<sub>2</sub>O) உருவாக்குகின்றன. இதன் காரணமாக, இரண்டு அமினோ அமிலங்களும் ஒரு பெப்டைடு பிணைப்பின் (-CO-NH-) மூலம் இணைந்து ஒரு டைபெப்டைடினை உருவாக்குகின்றன.பெப்டைடு பிணைப்பானது ஒரு அமினோ அமிலத்தின் கார்பாக்சிலிக் அமிலத் தொகுதி மற்றும் மற்றொரு அமினோ அமிலத்தின் அமினோ தொகுதி ஆகியவற்றிலிருந்து ஒரு நீர் மூலக்கூற்றினை (H<sub>2</sub>O) இழந்து உருவாவதால் இது நீர்நீக்க தொகுப்பு வினையாக (குறுக்க வினை எனவும் அழைக்கப்படுகிறது) உள்ளது. இந்த பெப்டைடு  பிணைப்பு உருவாதல் வினை ஆற்றலை உட்கொள்கிறது. இதற்குத் தேவைப்படும் ஆற்றலானது, உயிருள்ள பொருட்களில் காணப்படும் அடினோசின் முப்பாசுபேட்டிலிருந்து   பெறப்படுகிறது. புரதக்கூறுகள் மற்றும் புரதம் ஆகியவை அமினோ அமிலம் ங்களின் பெப்டைடு பிணைப்பினால் உருவானவை. உயிருள்ள பொருட்கள் என்சைம்களை பாலிபெப்டைடுகள் மற்றும் இரைபோசோம்களை புரதங்களை உற்பத்தி செய்ய பயன்படுத்திக் கொள்கின்றன. பெப்டைடுகள் சில குறிப்பிட்ட நொதிகளால் உருவாக்கப்படுகின்றன. உதாரணமாக, முப்பெப்டைடான குளுடாதயோன் தனித்த அமினோ அமிலங்களிலிருந்து இரண்டு படிநிலைகளில் தொகுக்கப்படுகிறது. அந்த இரண்டு நொதிகளாவன: காமா-குளுடமைல்சைசிடைன் சிந்தசுடேட் மற்றும் குளுட்டாதயோன் சிந்தெடேசு ஆகியவை ஆகும்.
# வெள்ளீய(II) குளோரைடு



**வெள்ளீய(II) குளோரைடு**, சிடானசு குளோரைடு எனவும் அழைக்கப்படுகிறது. வெள்ளை நிறப் படிகமாக உள்ள இதன் வாய்ப்பாடு SnCl2. இது நிலையான டைஐதரேட்டுகளைத் தருகிறது. ஆனால் நீர்த்த கரைசல்களில் நீரார்பகுப்படைகிறது. அமிலக் கரைசல்களில் வெள்ளீய(II) குளோரைடு ஒடுக்கும் காரணியாகப் பயன்படுத்தப்படுகிறது.  

## தயாரிப்பு
Sn (s) + 2 HCl (aq) → SnCl2 (aq) + H 2 (g)
# முல்டாமைன்

**முல்டாமைன் (Muldamine)** ஒரு பைடோஸ்டீரால் காரப்போலி. இது வெராட்ரம் கலிஃபோர்னிகம் (Veratrum californicum) என்ற பொருளிலிருந்து தனிமைப்படுத்தப்படுகிறது.  
டையீன்மைன் (teinemine) எனும் பிபெரிடின் (piperidine) ஸ்டீராய்டில் உள்ள அசிடேட் எஸ்டர் ஆகும்.  

## மேலும் பார்க்க
- வெராட்ரம் (Veratrum)
- வெராட்ரிடைன் (Veratridine)
# 999 (எண்)



**999** (**தொளாயிரத்து தொண்ணூற்றொன்பது**) என்பது 998க்கு பின்வரும், 1000க்கு முன்வரும் இயலெண் ஆகும்.  

## கணிதத்தில்
- ஒரு ஹர்ஷத் எண்
- ஒரு கப்ரேக்கர் எண்.
- 10 மற்றும் 36 ஆகிய அடிகளில் அமைந்த ஒரு ஒற்றெண்)
- 10, 14 (515<sub>14</sub>), மற்றும் 36 (RR<sub>36</sub>) ஆகிய அடிகளில் அமைந்த ஒரு இருவழியொக்கும் எண்.
- மிகப்பெரிய மூவிலக்க பதின்ம முழு எண்.

## குறியியல் மற்றும் எண்கணிதம்
சப்சீனியசு எண் கணிதத்தில் எண் 999 ஆனது பாப் டாப்சை பிரதிபலிக்கிறது.  

## அவசர எண்
பல நாடுகளில் அவசர சேவைகளுக்கான தொடர்பு இலக்கமாக பயன்படுகிறது
# ஆஹாஜி ஆறு



ஆஹாஜி நதி டோசமைடான் முதல் சங்கம் வரை சுக்நாக் நல்லாவிலிருந்து இயங்கும் ஒரு நதி. ஆஹாஜி நதி 220 கி.மீ. நீளமும் 10 முதல் 50 மீட்டர் அகலமும் கொண்டது. அந்த நதியின்  நீரின் அதிகபச்ச வேகம் (40-50 கி.மீ. / மணி) உள்ளது. வஹாபொரா மற்றும் பிற கிராமங்களை உள்ளடக்கிய பல கிராமங்களை அது பாசனம் செய்கின்றது. சுக்நாக் நீர் திட்டத்திலிருந்து  சுத்தமான குடிநீர்  பீர்வா நகரம், மாகம் நகரம் போன்றவற்றை வழங்கபடுகிறது. அகா சையட் ரோல்லுல்லா மெஹ்தி, எம்.எல்.ஏ. புத்காம் வஹாபொரா கிராமத்தில் ஆற்றின் மீது ஒரு பாலத்தை உருவாக்கியது, இது வாகாபோராவையும் மாகாமையும் இணைக்கிறது. 2014 ஆம் ஆண்டில், இந்த ஆற்றில் ஏற்பட்ட வெள்ளத்தில் அனைத்து விளைநிலங்களும் அழிந்தன.
# பையம்பள்ளி

இந்தியா நாட்டில் தமிழ்நாடு மாநிலத்தில் திருப்பத்தூர் மாவட்டத்தில் திருப்பத்தூர் தாலுகா  **பையம்பள்ளி** என்ற கிராமம் உள்ளது. இது பர்கூரில் இருந்து கிழக்கில் 5 கி. மீ மற்றும் நாட்டறம்பள்ளியில் மேற்கு பக்கமாக 8 கி. மீ தொலைவில் உள்ளது. இப்பகுதியில் அகழ்வாராய்ச்சித் தளமாக இது அறியப்படுகிறது. இது புதிய கற்காலம் மற்றும் பெருங்கற்காலங்களில் உள்ளது.  
1964-65 மற்றும் 1967-68 ஆண்டுகளில் ஷிகரிபுர ரங்கநாத ராவ் தலைமையிலான இந்தியாவின் தொல்பொருள் ஆய்வு நிறுவனம் இந்த பிராந்தியத்தில் அகழ்வாய்வுகளை நடத்தியது.  

திருப்பத்தூர் அருகே உள்ளது பையம்பள்ளி. இங்கு மைய அரசு அகழாய்வு மேற்கொண்டு பல புதிய செய்திகளை வழங்கியுள்ளது. இவ்வகழ்வாய்வு, முதன்முதலாகத் தமிழகத்தில் புதிய கற்கால மக்கள் வாழ்ந்ததற்கான தடயங்களும், அவர்கள் விவசாயம் செய்துள்ளனர் என்பதற்குரிய சான்றாகப் பயிர் வகைகளையும் கண்டடைந்த சிறப்பு பெற்றதாகும்.  

மட்கலன்களையும் உபயோகப்படுத்தியுள்ளனர். மேலும், இங்கு கற்கோடாரிகள், அம்மிக்கற்கள், குழவிக்கற்கள், திரிகைக் கற்களும் கிடைத்துள்ளன. இதிலிருந்து, அம்மி, திரிகை முதலான கருவிகளைப் பயன்படுத்தி தானியங்களை அரைத்து உணவாகப் பயன்படுத்தியதையும், தானியங்களில் இருந்து கொட்டைகளைப் பிரித்து எடுக்கும் அறிவையும் பெற்றிருந்தனர் என்பதையும் அறியமுடிகிறது.*6  

இங்கு கால்நடைகளின் சுடுமண் உருவங்கள் கிடைத்துள்ளன. இக்கால மக்கள் விவசாயத்தின் பயனறிந்து வாழ்ந்தார்கள் என்பதற்குச் சான்றாக கேழ்வரகு (Ragi), பச்சைப்பயிறு (Green Gram), கொள்ளு (Horse Gram) மற்றும் சோளம் போன்ற பயிர் வகைகள் மக்கிய நிலையில் கிடைத்துள்ளன. மேலும், மக்கள் தங்கும் இருப்பிடங்களாக தரைமட்டப் பள்ளங்களும் (Pit Dwelling) வெட்டப்பட்டு, அதன்மேல் புல் வேய்ந்த கூறைகளை அமைத்துக்கொண்டதற்கான அடையாளங்களும் கிடைத்துள்ளன. இவற்றின் தரை, தட்டைக் கற்களால் பாவப்பட்டிருந்தன. இவர்கள், வட்டம் மற்றும் நீள்வட்ட வடிவிலான புல் வேய்ந்த கூரை வீடுகளில் வசித்தனர் என்பதற்கு அடையாளமாக, மரக்கம்புகள் நடும் குழிகளும் (Post Holes) அகழாய்வில் வெளிப்பட்டுள்ளன.  

தக்காணத்தில் வாழ்ந்த கால்நடை மேய்ப்பர்கள் புதிய கற்காலத்தைச் சேர்ந்தவர்கள் என்றும், அவர்கள் ஈரான் பகுதியில் இருந்து குடிபெயர்ந்து வந்தவர்கள் என்றும் கருதப்படுகிறது. ஆனால், பென்காடு லெவின் போன்றவர்கள், அவர்கள் தென்னிந்தியாவைச் சார்ந்த தொல்குடிகளே என்பர்.*3 இக்கருத்து ஏற்புடையதாகும். தக்காணத்தில் வாழ்ந்த கால்நடை மேய்ப்பவர்கள் தொண்டை மண்டலத்திலும் வாழ்ந்துள்ளர். மத்திய அரசு தொல்லியல் துறை மேற்கொண்ட பையம்பள்ளி அகழாய்வில் கிடைத்த சான்றுகளின் அடிப்படையில் புதிய கற்காலத்தின் முடிவும், பெருங் கற்காலத்தின் தொடக்கமும் வெளிப்படுவதைக் காணமுடிகிறது. இதனை இங்கு கணப்பட்ட மண்ணடுக்கில் புதிய கற்காலத்தைத் தொடர்ந்து, மேலடுக்கில் பெருங் கற்காலப் பண்பாட்டு எச்சங்கள் காணப்படுவதும் உறுதி செய்கிறது.
# அம்பை - 12 (நெல்)



**அம்பை - 12** (*ASD 12*) பிரபலமாக **ஒட்டு ஆனைக்கொம்பன்** (*Ottu anaikomban*) எனப்படும் இந்த நெல் வகை, நல் விதைத் தேர்வு (*Pureline*) முறையில் (*மற்றொரு மூலத்தின்படி, **பீ டீ பி - 15 / ஜி இ பி - 24** (*PTB 15 / GEB 24*) என இரு நெல் வகைகளை இணைத்து*  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1964 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 12 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 4500 கிலோவரை (*4.5 t/ha*) மகசூல் தரக்கூடியது.
- இதன் நெற்பயிர், பிசாணப் பருவத்தில் அதிக விளைச்சல் தரக்கூடியது.
- இந்நேல்லின் அரிசி, வெள்ளை நிறத்தில் மிதமெல்லிய சன்ன வடிவில் உள்ளது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# தர்மா நதி


**தர்மா நதி** யானது தர்மா கங்கா என்று அழைக்கப்படுகிறது . இந்த நதியானது சீனாவின் திபெத் தன்னாட்சி எல்லைக்கு அருகே இந்தியாவில் உள்ள டாவ் என்ற இடத்தில் உருவாகிறது.  

தர்மா பள்ளத்தாக்கு வழியாக இந்த ஆறு பாய்கிறது.   நதியானது திதங்கில் லசார் யாங்டியுடன் (Lassar Yankti) இணைகிறது, பின்னர் உத்தரகண்ட் மாநிலத்திலுள்ள பித்தோராகர் மாவட்டமான தவாஹத்தில் உள்ள காளி ஆற்றில் இணைக்கும் வரை தியூலிங்கங்கா (Dhauliganga ) என்று இந்த நதி அழைக்கப்படுகிறது.
# இலோர்டு வோல்டெமோர்ட்


**இலோர்டு வோல்டெமோர்ட்** (, அல்லது ; பிறப்பு **டோம் மார்வலோ இரிடில்**) என்பவர் ஜே. கே. ரௌலிங்கின் *ஆரி பாட்டர்* புதினத் தொடரில் வரும் முக்கிய கதாப்பாதிரமும், அக்கதையின் வில்லனும் ஆவார். இலோர்டு வோல்டெமோர்ட் 1997இல் வெளியான *ஆரி பாட்டர் அண்டு த பிலோசபர்சு இசுடோனில்* முதலாவதாக தோன்றுகின்றார். *ஆரி பாட்டர் அண்டு த பிரிசினர் ஆப் ஆசுகபான்* தவிர்ந்த அனைத்து புத்தகங்களிலும் வோல்டெமோர்ட் நபராகவோ அல்லது ஞாபகமாகவோ காட்சியளிக்கிறார். அப்புத்தகத்தில் குறிப்பிடப்பட்டு மட்டுமே உள்ளார்.
# வேர்ப்பாலம்



**வேர்ப்பாலம்** (*Living root bridges*) என்பது வடகிழக்கு இந்தியாவில் உள்ள மேகாலயாவின் தென் பகுதியில் உயிருள்ள மரங்களின் வேரைக் கொண்டு படிப்படியாக இயற்கையான முறையில் அமைக்கப்படும் பாலங்களாகும். இங்கு இரப்பர் மரங்களின் (சீமை ஆல்) மேல் பக்கமாக உள்ள காற்று வேர்களை கையால் வேண்டியவாறு வளைத்து முறுக்கி இணைத்து உருவாக்கப்படுகின்றன. ) இவ்வகை பாலங்கள் காசி மற்றும் ஜெய்ந்தியா மலைப்பகுதிக்கு இடையில் ஷில்லாங் பீடபூமி பகுதி மக்களால் அமைக்கப்படுகின்றன.  

பாலம் அமைக்க வேண்டிய பகுதியில் வளைந்து கொடுக்கும் மர வேர்களை முறுக்கி முறுக்கி ஆற்றின் மறுபுரம் நோக்கி செலுத்துகிறார்கள் வேர்கள் மறு கரையை அடைந்தது மண்ணைத் தொட்டு அங்கும் வேர் பரவுகிறது. இந்த வேர்களை பாக்கு மரத்தில் வெற்றிலைக் கொடிகள் சுற்றி செல்வதுபோல அமைக்கிறார்கள். இவ்வாறு ஆறுகளின் குறுக்காக வைக்கப்பட்டு எதிர் பக்கதிதல் உள்ள சீமை அத்தி வேர்களை குச்சி, கற்கள் ஆகியவற்றின் உதவியுடன் சீர்படுத்தி, நீரோடைகளுக்கு இடையே பாலம் அமைக்கப்படுகின்றது. இந்த செயல்முறையில் பாலங்களை அமைக்க 15 ஆண்டுகள்வரை ஆகின்றது. இந்த பயனுள்ள உயிருள்ள வேர்ப் பாலத்தை அமைக்கும் நுட்பம் பல நூறு ஆண்டுகளாக பரிணாமித்து வந்துள்ளது. இந்த பாலம் மரங்களின் வேர் தடிமன் கூடகூட வலிமை மிக்கதாக மாறுகிறது. பாலத்தின் ஆயுள் மரங்களின் வேர் ஆரோக்கியமாக உள்ளவரை நீடிக்கிறது. நன்கு வளர்ந்த மேகாலயா வேர்ப் பாலங்கள் மிகவும் உறுதி வாய்ந்தவையாக இருக்கின்றன சில பாலங்கள் 50 பேர் வரை எடை தாங்கக் கூடியனவாகவும், சுமார் 30 மீட்டர் நீளம் கொண்டவையாகவும் உள்ளன. அவை வளர வாளர, நாளாக நாளாக வலு அதிகரிக்கின்றன. மேகாலயா வேர்ப் பாலங்களில் சில நூற்றாண்டுகள் பழமையானவையாகும்.  

## வரலாறு
உள்ளூர் காசி மக்களுக்கு வாழும் வேர்ப் பாலங்கள் என்னும் பாரம்பரியம் எப்படி தொடங்கியது எப்படி தெரியும் என்பது தெரியவில்லை. சிரபுஞ்சி வேர் பாலங்கள் பற்றிய பழைய குறிப்பு லெப்டினன்ட் எச் யூல் அவர்களால் 1844 இல் வங்காளத்தின் ஆசியச் சமூகத்தின் இதழில் ஆச்சர்யத்துடன் எழுதியுள்ளார்.
# நிக் வாலென்டே


**நிக் வாலென்டே** (*Nik Wallenda*) (பிறப்பு:சனவரி 24, 1979) அமெரிக்காவிலுள்ள மாபெரும் செங்குத்துப் பள்ளத்தாக்கின் உயரே இழுத்துக்கட்டிய 5 செ.மீ. தடிமன் கொண்ட உருக்குக் கயிற்றின் மீது 427 மீட்டர் தூரம் நடந்து மறுபக்கம் சென்றடைந்த சாதனையாளர் ஆவார்.  

## வரலாற்றுச் சாதனை

இயற்கை உலக அதிசயங்களில் ஒன்றாகக் கருதப்படும் கிராண்ட் கன்யான் பள்ளத்தாக்கின் குறுக்கே நடந்த முதல் மனிதன் என்ற வரலாற்றுச் சாதனை படைத்தவர் நிக் வாலென்டே. இந்தச் சாதனையின்போது இவர் பாதுகாப்பு வலையோ கயிற்றால் உடலைப் பிணைக்கவோ செய்யவில்லை. சமன் செய்வதற்காக கையில் 20 கிலோ எடையுள்ள ஒரு கம்பு மட்டுமே கையில் வைத்திருந்தார். நிக் வாலென்டே 22 நிமிடம் 54 வினாடிகளில் இந்த 427 மீட்டர் தூரத்தைக் கடந்தார்.  

## முந்தைய சாதனை
நிக் வாலென்டே 2012ஆம் ஆண்டு நயாகரா நீர்வீழ்ச்சியின் இரண்டு புறமும் இதே போல உருக்குக் கயிற்றைக் கட்டி கடந்து சென்றார்
# கோமதி ஆறு (உத்தரகண்ட்)


**கோமதி ஆறு**, சர்ஜூ ஆற்றின் ஒரு துணை ஆறு ஆகும். இந்தியாவின் உத்தரகண்ட் மாநிலத்திலுள்ள பிதௌரகட் மாவட்டத்தில் உள்ள பைஜ்நாத் நகருக்கு அருகில் உள்ள பதட்கோட் நகரின் வடக்கில் உயர்ந்த சிவாலிக் மலையிலிருந்து கோமதி ஆறு உருவாகிறது. கோமதி பாஜேஷ்வரில் சர்ஜூவுடன் இணைகிறது. பின்னர் காளி ஆற்றில் இணைந்து பஞ்சேஷ்வரை நோக்கி செல்கிறது.  

கட்யூர் மன்னர்களின் பின் பரவலாக கட்யூர் பள்ளத்தாக்கு என அறியப்படும் கோமதி பள்ளத்தாக்கின் குமாவுன் மிகப் பெரிய வேளாண்மை பகுதியாகும். இந்த பள்ளத்தாக்கில் கறுர் மற்றும் பைஜ்நாத் ஆகிய முக்கிய நகரங்கள் அமைந்துள்ளன.
# இலா



**இலா** (Ila) இந்து தொன்மவியலின் படி, சூரிய குலத்தின் இச்வாகு வம்ச நிறுவனரான வைவஸ்தமனுவின் மகன்களில் ஒருவர் ஆவார். ஒரு முறை **இலன்** வேட்டையாட காட்டிற்குச் சென்ற போது, காட்டின் ஒரு குறிப்பிட்ட இடத்தில் வரும் ஆண்கள் பெண்களாக மாற நேரிடும் எனும் சாபத்தை அறியாத இளன், காட்டின் அக்குறிப்பிட்ட பகுதியில் சென்றதால் பெண்னாக உருவமாற்றம் அடைந்தான் இளன். பெண்னாக மாறிய இளன், **இலா தேவி** என பெயர் சூட்டப்பட்டான்.  

சந்திரனுக்கும் தாரைக்குப் பிறந்த புதன் தேவனுக்கும்- இலா தேவிக்கும் பிறந்தவர் புரூரவன் ஆவார்.  

இலாவை வேதங்களில் நாவன்மைக்கான தேவதையாக, **இதா** என்றும், புரூரவனின் தாயாகவும் குறிப்பிடப்படுகிறது.  
இலன் இலா எனும் பெண்னாக மாறிய நிகழ்வை லிங்க புராணம், இராமாயணம் மற்றும் மகாபாரதம் போன்ற இதிகாசங்களில் குறிப்பிடப்பட்டுள்ளது.  

## புராண, இதிகாசங்களில் இலா
லிங்க புராணம் மற்றும் மகாபாரத காவியத்தின் படி, வைவஸ்தமனுவிற்கு பெண்னாகப் பிறந்தவர் *இலா*. பின்னர் வைவஸ்தமனு பெரும் வேள்வி செய்து மித்திர வருண தேவதைகளின் உதவியால் இலா தேவி *பிரத்தியும்மன்* எனும் ஆணாக மாறினாள்.  
கூர்ம புராணம் மற்றும் அரி வம்சம், மார்கண்டேய புராணம், பாகவத புராணம் மற்றும் பத்ம புராணம் போன்ற புராணங்களின் படி, ஆண் குழந்தை பேறு அற்ற ஒரு பெற்றோர்கள், அகத்தியர் துணையுடன் மித்திர-வருண தேவர்களை வேண்டி பெரும் வேள்வி செய்தனர். வேள்விச் சடங்கில் குறை எற்பட்டதால், இலா எனும் பெண் குழந்தை பிறந்தது. பிரம்மாண்ட புராணங்களில் பெண்னாகப் பிறந்த இலா இறுதி வரை பெண்னாகவே இருந்தாள் எனக் கூறுகிறது.  

பிரஜாபதியான கர்தம மகரிஷியின் மகனே இலன் என இராமாயணம் கூறுகிறது. இராமாயணத்தின் உத்திரகாண்டத்தில் அஸ்வமேத யாகத்தின் பெருமைகளைக் கூறும் போது இலாவின் கதை குறிப்பிடப்பட்டுள்ளது.  

## இதனையும் காண்க
- புரூரவன்
- வைவஸ்தமனு

## அடிக்குறிப்புகள்

### ஆதார நூல்கள்
- 
- 
- 
- 
-
# லலித்கிரி


**லலித்கிரி** (Lalitgiri) (**நல்திகிரி** என்றும் அழைப்பர்), இந்தியாவின் ஒடிசா மாநிலத்தில் புவனேஸ்வர் நகரத்தின் அருகில் உள்ள மலையில் அமைந்த பண்டைய பௌத்த தூபிகள், சைத்தியங்கள், விகாரைகள், புத்தரின் சிற்பங்கள் கொண்ட தொல்லியல் வளாகம் ஆகும். உதயகிரி, கந்தகிரி குகைகளுக்கு அருகில் உள்ள லலித்கிரியில் பண்டைய பௌத்த *புஷ்பகிரி பல்கலைக்கழகம்* அமைந்திருந்தது. உதயகிரி, கந்தகிரி, லலித்கிரி எனும் மூன்று வளாகங்கள் வைர முக்கோணம் என அழைக்கப்படுகிறது. இவ்விடத்தில் பண்டைய தாந்திரிக பௌத்த சமயப் பிரிவினர் இருந்தனர். தற்போது லலித்கிரி இந்தியத் தொல்லியல் ஆய்வகத்தின் பராமரிப்பில் உள்ளது.  

## அமைவிடம்

லலித்கிரி, ஒடிசாவின் கட்டக் மாவட்டத்தின் மகாங்கா வருவாய் வட்டத்தில் கிழக்குத் தொடர்ச்சி மலையில் அமைந்துள்ளது. ஒடிசா மாநிலத் தலைநகரம் புவனேஸ்வரத்திலிருந்து 90 கிலோ மீட்டர் தொலைவிலும்,  

## லலித்கிரியில் கிடைத்த தொல்லியல் எச்சங்கள்
லலித்கிரி அகழ்வாராய்ச்சியின் போது பெருந்தூபிகளும், பிக்குகள் பிரார்த்தனை செய்யும் சைத்தியங்களும், பிக்குகள் தங்கும் நான்கு விகாரங்களும், கௌதம புத்தர் மற்றும் போதிசத்துவரான அவலோகிதரின் கற்சிற்பங்கள் கண்டுபிடிக்கப்பட்டது.  

மேலும் குசானர்கள் காலத்திய பிராமி எழுத்து கல்வெட்டுக்களும் கண்டுபிடிக்கப்பட்டது.  
லலித்கிரியில் கண்டுபிடிக்கப்பட்ட தொல்லியல் எச்சங்களைக் கொண்டு, லலித்கிரியில் அருங்காட்சியகம் அமைக்கப்பட்டுள்ளது.  

## இதனையும் காண்க
- பௌத்த தொல்லியற்களங்கள்
- பௌத்த யாத்திரைத் தலங்கள்
# அம்பை - 13 (நெல்)



**அம்பை - 13** (*ASD 13*) பிரபலமாக **அரிக்கிரவை** (*Arikiravai*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1965 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 13 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 4000 கிலோவரை (*4.0 t/ha*) மகசூல் தரக்கூடியது.
- இதன் நெற்பயிர், பிசாணப் பருவத்தில் அதிக விளைச்சல் தரக்கூடியது.
- இந்நேல்லின் அரிசி, சிவப்பு நிறத்தில் பெரிய தடித்த வடிவில் உள்ளது.
- அம்பை - 13 இன் அரிசி மாவு, இட்லிக்கு மிகவும் ஏற்றதாகும்.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# வெள்ளீயம்(II) சல்பேட்டு


**வெள்ளீயம்(II) சல்பேட்டு** *(Tin(II) sulphate)* என்பது SnSO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். இச்சேர்மம் வெண்மை நிறத்தில் காணப்படுகிறது. காற்றிலுள்ள ஈரப்பதத்தை அதிக அளவில் ஈர்த்து கரைசலாக உருவாகிறது. இப்பண்பை நீர்த்தல் என்பர். உலோக வெள்ளீயமும் தாமிர(II) சல்பேட்டும் இடப்பெயர்ச்சி வினையில் ஈடுபட்டு வெள்ளீய(II) சல்பேட்டை உருவாக்குகின்றன:  

:Sn (திண்மம்) + CuSO<sub>4</sub> (நீரிய) &rarr; Cu (திண்மம்) + SnSO<sub>4</sub> (நீரிய).  

வெள்ளீயம்(II) சல்பேட்டு என்பது வெள்ளீயம்(II) அயனிகளுக்கு வசதியான ஆதார மூலமாக இருக்கிறது. வெள்ளீயம்(IV) இனங்களால் மாசடையாமலும் இருக்கிறது.  

## கட்டமைப்பு

திண்மநிலை கட்டத்தில் சல்பேட்டு அயனிகள் er by O-Sn-O பாலங்களால் ஒன்றுடன் ஒன்று இணைக்கப்படுள்ளன. வெள்ளீயம் அணுவில் மூன்று ஆக்சிசன் அணுக்கள் 226 பைக்கோ மீட்டரில் பட்டைக்கூம்பு அமைப்பில் அடுக்கப்பட்டுள்ளன. இதிலுள்ள O-Sn-O பிணைப்புக் கோணங்களின் அளவுகள் 79°, 77.1° மற்றும் 77.1° ஆகும். மற்ற Sn-O பிணைப்புகளின் நீளங்கள் 295-334 பைக்கோ மீட்டர்களாகும் .
# லினி காக்சு

**லினி காக்சு** ( Lynne Cox 1957) என்பவர் அமெரிக்க நீச்சல் வீராங்கனை, நூலாசிரியர் மற்றும் நெறிப்படுத்தும் பேச்சாளர் ஆவார். ஐக்கிய அமெரிக்காவுக்கும் சோவியத் யூனியனுக்கும் இடையில் பெரிங் என்னும் நீரிணையில் 1987 ஆகத்து 7 இல் கடலில் நீச்சல் அடித்து, சாதனை படைத்தார். இதன் விளைவாக, நல்ல செயலாக, அந்தக் காலத்தில் அமெரிக்காவுக்கும் சோவியத் யூனியனுக்கும் இடையே நிலவி வந்த பனிப்போரை நிறுத்துவதற்கு இவரது அருஞ்செயல் வசதியாக அமைந்தது.  

அடுத்த ஆண்டில் அமெரிக்க அரசுத் தலைவர் ரானல்ட் ரேகன் உடன் அணு சக்தி ஒப்பந்தம் ஆன போது சோவியத் யூனியன் தலைவர் மிக்கைல் கொர்பச்சோவ், லினி காக்சு செய்த சாதனையைப் பாராட்டிப் பேசினார்.  

அமெரிக்காவின் லிட்டில் டியோமிட் தீவுக்கும், சோவியத் யூனியன் பிக் டியோமிட் தீவுக்கும் இடையில் உள்ள 2.7 மைல்கள்  
தொலைவை 2 மணி 5 நிமிடங்களில் நீந்திக் கடந்தார். அப்பொழுதில் கடல் நீர் மிகவும் குளிர் நிலையில் இருந்தது.  

## பிற சாதனைகள் வரலாறு

லினி காக்சுக்கு நீச்சல் பயிற்சி அளிக்கும் நோக்கத்துடன், நியூ ஆம்ப்சயரிலிருந்து கலிபோர்னியாவுக்கு இவருடைய பெற்றோர்கள் குடியேறினர். காக்சு தம் நண்பர்களுடன் கேடலினா தீவு கால்வாயை நீந்திக் கடந்தார்.  
1972 மற்றும் 1973 ஆம் ஆண்டுகளில் இங்கிலாந்திலிருந்து பிரான்சு வரை இங்கிலீசு கால்வாயை இரண்டுமுறை காக்சு நீந்திக் கடந்து சாதனை படைத்தார்.  
1975இல் நியூசிலாந்தின் 16 கிலோமீட்டர் தொலைவு குக் நீரிணையில் 10 டிகிரி வெப்ப நிலை கடல் நீரில் நீந்தினார். இந்தச் சாதனை செய்த முதல் பெண் என்ற பெருமையைப் பெற்றார்.  
சிலி நாட்டின் மகெல்லன் நீரிணையில் நீந்திய முதல் வீரர் என்றும் தென்னாப்பிரிக்காவில் கேப் ஆப் குட் ஹோப்பில் வெற்றி பெற்ற முதல் வீரர் என்றும் பெயர் பெற்றார்.  
அண்டார்க்டிகா கடலில் 1.6 கிலோமீட்டர் தொலைவு நீந்தினார். இதன் பட்டறிவு நிலைகளை ஸ்விம்மிங் டு அண்டார்க்டிகா என்னும் நூலில் விவரித்துள்ளார்.  

## எழுதிய நூல்கள்

- ஸ்விம்மிங் டு அண்டார்க்டிகா (2004)
- கிரேசன் (2006)
- சவுத் வித் தி சண் (2011)
- ஓப்பன் வாட்டர் ஸ்விம்மிங் மானுவல் (2013)
- எலிசபெத் குவீன் ஆப் தி ஸீஸ் (2014)
- ஸ்விம்மிங் இன் தி சிங்க் (2016)

## பெற்ற விருதுகள்

- 2014 இல் கலிபோர்னியா புத்தக விருதுகள்
- 2015 இல் இர்மா பிலாக் விருது
- ஆஸ்டிராய்ட் 37588 லினிகாக்சு என்று இவரைப் பெருமைப்படுத்திப் பெயர் சூட்டப்பட்டது.

## மேற்கோள்
# அம்பை - 14 (நெல்)



**அம்பை - 14** (*ASD 14*) பிரபலமாக **பென்னை** (*Pennai*) எனப்படும் இந்த நெல் வகை, **டீ என் - 1** நெல் இரகத்தையும், **அம்பை - 1** நெல் இரகத்தையும், (*TN 1 / ASD 1*) இணைச் சேர்த்து உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1970 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 14 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம் ஒரு ஏக்கருக்கு 4800 கிலோவரை (* 4.8 t/ha*) மகசூல் தரக்கூடியது.
- இதன் நெற்பயிர், சாகுபடி செய்ய கார் பருவம் மிகவும் உகந்தது.
- இந்நேல்லின் அரிசி, சிவப்பு நிறத்தில் மிதமான தடித்த வடிவில் காணப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# பனி நிலம்



**பனி நிலம்** (*Ice field*) நீண்டு செல்லும் பாறை முகடுகள் அல்லது சிகரங்களைக் கொண்ட மலைத் தொகுதியில் உள்ள ஒன்றோடொன்று இணைக்கப்பட்ட பள்ளத்தாக்கு பனிப்பாறைகள் (மலைப் பனிப்பாறைகள் அல்லது ஆல்பைன் பனிப்பாறைகள் என்றும் அழைக்கப்படுகிறது) ஆகும்.. இவை பெரும்பாலும் குளிர்ந்த காலநிலை மற்றும் உலகின் அதிக உயரத்தில் காணப்படுகின்றன. பனி நிலம் உருவாக மலைப்பொழிவு உள்ளது.  

இது பெரும்பாலும் பனிக்கட்டி நிறைந்த சுமார் 50,000 கி.மீ2 குறைவான பரப்பளவை கொண்ட ஒரு பகுதி. பனிப்பொழிவுகள் வழியாக நீண்டு செல்லும் அடித்தள மலைப்பாறையின் உயரமான சிகரங்கள் நுனாடாக்ஸ் என்று அழைக்கப்படுகின்றன. பனிக்கட்டிகள் ஆல்பைன் பனிப்பாறைகளை விட பெரியவை. பனி வயல்களின் நிலப்பரப்பு சுற்றியுள்ள நிலப்பரப்புகளின் வடிவத்தால் தீர்மானிக்கப்படுகிறது. அதே நேரத்தில் பனிக்கட்டிகள் அவற்றின் சொந்த வடிவங்களைக் கொண்டுள்ளன. பனிக்கட்டியின் நிலவியல்பு அதனைச் சுற்றியுள்ள நிலவடிவங்கள் தீர்மானிக்கின்றன.  

## உருவாக்கம்

மிக அதிக அளவில் குவிந்திருந்த வெண்பனி, பல வருட அழுத்தம் மற்றும் உறைதலால் பனிக்கட்டியாக மாறிவிட்டதால் பனி நிலங்கள் உருவாகின. பனிப்படுக்கையை நிலவடிவங்கள் கட்டுப்படுத்தவில்லை, ஆனால் பனி நிலங்களை நிலவடிவங்கள் தீர்மானிக்கின்றன. குவிமாடம் இல்லாமல் இருப்பது பனி நிலங்களை பனிப்படுக்கையில் இருந்து வேறுபடுத்துகின்றது.  

## உலகிலுள்ள சில பனிநிலங்கள்

### ஆசியா
இமயமலை மற்றும் அல்தாய் மலைகளில் (நடு ஆசியக் குடியரசுகள் மற்றும் சீனாவிற்கும் இடையில் இம்மலை எல்லையாக இருக்கின்றது) பல பனி வயல்களும் உள்ளன. கோபி பாலைவனத்தின் வடக்கு முனையில் அமைந்துள்ள யோலின் ஆம் பகுதியில் ஒரு மலைப் பள்ளத்தாக்கில் எதிர்பாராத பனி நிலம் ஒன்று அமைந்துள்ளது.  

### ஓசியானியா

ஆத்திரேலியாவில் பனிநிலங்கள் இல்லை. நியூசிலாந்தில் சில பனி நிலங்கள் உள்ளன.  

### ஐரோப்பா

ஐரோப்பாவின் பிரதான நிலப்பரப்பில் அமைந்துள்ள ஒரே மிகப்பெரிய பனி நிலம் நார்வேவில் உள்ளன. ஆல்ப்ஸில் பல சிறிய பனி வயல்களும், சுவீடன், அபினைன், பிரனீசு மற்றும் பால்கன் ஆகிய பகுதிகளில் நிரந்தர பனிக்கட்டியின் சிறிய எச்சங்களும் உள்ளன. 1913 இல் அந்தாலூசியாவிலுள்ள கோரல் டெல் வெலெட்டா பனிப்பாறை காணாமல் போனது. தற்போது பல்கேரியாவிலுள்ள *ஸ்னெஸ்னிகா* மட்டுமே கண்ட ஐரோப்பாவில் தென்கோடியில் எஞ்சியிருக்கும் நிரந்தர பனிப் புலம் ஆகும்  

### வட அமெரிக்கா

வட அமெரிக்காவில் ராக்கி மலையில் அமைந்துள்ள கொலம்பிய பனி நிலம் மிக முக்கியமான ஒன்றாகும்.  

### தென் அமெரிக்கா

தென் அமெரிக்காவில் இரண்டு முக்கிய பனி நிலங்கள் உள்ளன. ஒன்று சிலி நாட்டிலும் மற்றொன்று அர்கெந்தீனா. இரு நாடுகளும் இதை பகிர்ந்து கொள்கின்றன்.
# 512 ( எண்கள்)

**512 என்ற** எண் இயல் எண்ணிக்கை 511          முன்னும் மற்றும் பின்னும்  513 உள்ளது  

512 ஒரு இரண்டின் வலு: 2<sup>9</sup> (2 9 சக்தி) மற்றும் கன சதுரம் , 8: 8<sup>3</sup>.  

அது பதினோராம் லேலண்ட் எண்.  

512 மேலும் மூன்றாவது Dudeney (தன் விருப்ப எண்கள் ) எண்.  

## சிறப்பு பயன்படுத்த கணினிகள்
512 பைட்டுகள் ஒரு பொதுவான வட்டு துறை அளவு, மற்றும் சரியாக ஒரு அரை கிபிபிட்டே (kibibyte)  

இணைய தொடர் அரட்டை கட்டுப்படுத்துகிறது அளவு ஒரு செய்தியை 510 பைட், இது பொருந்துகிறது 512-பைட் ஃப்பர் போது இணைந்து செய்தி-கருவை CRLF வரிசை.  

512 = 2·256 அதிக எண்ணிக்கையிலான உள்ளது கீற்றுகள், இது VGA  செனரேட்டர் பயன்படுத்த முடியும் பங்கிடவும்.  

## இசை
லம்ப் கடவுள் பாடல் பதிவு "என்ற தலைப்பில் 512" தங்கள் 2015 ஆல்பம் *VII: ஸ்டர்ம் உண்ட் Drang*.
# 269 (எண்கள்)

**269** (**இருநூற்று அறுபத்து ஒன்பது**) இயல் எண்.  இது  268 க்கும் 270 க்கும் இடையில் உள்ள எண் ஆகும். இது ஒரு பகா எண்  ஆகும்  

## கணிதம்
269 ஒரு இரட்டை பகா எண் (twin prime,)இது  ஒரு ராமானுஜன் பகா எண் .  
அது பெரிய பிரதம காரணி 9!&#x20;+&#x20;1&#x20;=&#x20;362881,  
மற்றும் சிறிய இயற்கையான  எண்ணிக்கை இருக்க முடியாது என்று குறிப்பிடப்படுகின்றன என நிர்ணயிக்கும் ஒரு 10&#x20;&#xD7;&#x20;10 (0,1)-அணி.  

## மேலும் அறிய
- பகுதி குறியீடு 269
- கன்று 269 விலங்கு விடுதலை இயக்கம்
- ஹவ்க்மூன்  (Hawkmoon) 269 பாப் பாடல் மூலம் U2
- பட்டியல் நெடுஞ்சாலைகள் எண் 269
# மனவாசி


இந்தியா,<nowiki/> தமிழ்நாடு மாநிலத்தில் மணவாசி என்ற ஒரு கிராமம் உள்ளது. இது தென் இந்தியாவில் உள்ளது. கரூர் மற்றும் திருச்சி இடையில் அமைந்துள்ளது . அது அமைந்துள்ள மாவட்டம்  கரூர் மாவட்டம். இவ்வூரில் டோல் பிளாசா உள்ளது (கரூர் - திருச்சி நெடுஞ்சாலை).
# மோடெங் கணவாய்



**மோடெங் கணவாய்** (*Moteng Pass*) என்பது தென் ஆப்பிரிக்க எல்லைக்குள் அமைந்திருக்கும் லெசோத்தோ நாட்டின் மலோடி மலைகளில் 2820 மீட்டர் உயரத்தில் அமைந்துள்ள ஒரு செங்குத்தான கரடுமுரடான கணவாய் ஆகும். புத்தா-புத்தி நகரத்தை வைரச்சுரங்கம் உள்ள நகரமான மோக்காட்லாங்- நகருடன் இணைக்கும் இரு கணவாய்களுள் ஒன்று மோடெங் கணவாய் ஆகும். மற்றொரு கணவாய் மாக்லசீலா கணவாய் ஆகும் . கடுமையான பனிப்பொழிவின் காரணமாக குளிர்காலங்களில் இக்கணவாய் பாதை அடிக்கடி மூடப்பட்டுவிடும். 7.9 கி.மீ, நீளம் கொண்ட இக்கணவாயின் இறுதி பகுதி பனிக்கட்டியால் நிரம்பியிருப்பதால் மிகவும் அபாயகரமானதாகக் கருதப்படுகிறது.  

## படத்தொகுப்பு
# சாநிக்ரோ 28

**சாநிக்ரோ 28** *(Sanicro 28)* என்பது இரும்பின் கலப்புலோகம் ஆகும். சாநிக்ரோ 28 என்ற வணிகப்பெயர் கொண்ட இக்கலப்புலோகம் கலப்புலோகம் 28 என்ற பெயராலும் அழைக்கப்படுகிறது. இரும்புடன் நிக்கலும், குரோமியமும் சேர்க்கப்பட்டு இந்த உலோகக் கலவை தயாரிக்கப்படுகிறது. பெரும்பாலும் இது துருப்பிடிப்பதனால் ஏற்படும் அரிப்பைத் தடுப்பதற்குப் பயன்படுத்தப்படும் ஒரு பொருளாகும். குறிப்பாக கந்தக அமிலம் மற்றும்  
|**எடை%**  
|**Ni**  
|**Fe**  
|**Cr**  
|**Mo**  
|**Cu**  
|**C**  
|**Mn**  
|**S**  
|**Si**  
|-  
|கலப்புலோகம் 28  
|30-32  
|21-22  
|26-28  
|3-4  
|0.6-1.4  
|0.02  
|2  
|0.03  
|0.70  
|}
# தி இல்லசுடிரேட்டட் வீக்லி ஆப் இந்தியா


**தி இல்லசுடிரேட்டட் வீக்லி ஆப் இந்தியா** என்பது 1880 ஆம் ஆண்டில் இந்தியாவில் தொடங்கப்பட்ட ஆங்கில  
கிழமை இதழ் ஆகும். முதலில் டைம்ஸ் ஆப் இந்தியா என்ற செய்தித்தாளின் வாரப்பதிப்பாக வெளி வந்தது. 1923 முதல் தி இல்லசுடிரேட்டட் வீக்லி ஆப் இந்தியா என்னும் பெயரில் அச்சாகி வெளி வந்தது. ஒரு நூற்றாண்டு வரலாற்றைக் கொண்டு விளங்கிய, தரமான பத்திரிகை எனக் கொண்டாடப்பட்ட இதழ் ஆகும். 1993 இல் இந்த ஆங்கில இதழ் நின்று விட்டது.  

இந்த ஆங்கில இதழின் முதல் பதிப்பாசிரியர் ஏ.எஸ்.ராமன் ஆவார். எழுத்தாளர் குஷ்வந்த் சிங், எம். வி. காமத் மற்றும் பிரித்திசு நந்தி ஆகியோர் பிற்காலத்தில் ஆசிரியர்களாக இந்த இதழில் இருந்தார்கள்.  
ஆர். கே. லட்சுமண், மரியோ மிராண்டா ஆகியோரின் கருத்துப் படங்கள் இந்த இதழில் தொடர்ந்து இடம் பெற்றன.  
## மேற்கோள்

## மேலும் பார்க்க

http://www.kamat.com/database/sources/weekly.htm காமத் இணைய தளம்
# டெபொனர் (இதழ்)


**டெபொனர்** என்பது இந்தியாவில் பதிப்பாகி 1974 ஏப்பிரல் முதல் வெளிவந்த ஆங்கில மாத இதழ் ஆகும்.சுசில் சோமானி என்பவரால் இந்த இதழ் 1973 இல் தொடங்கப்பட்டது. அசோக் ராவ் கவி மற்றும் அந்தோணி வன் பிரபந் ஆசிரியர்களாக இருந்தார்கள். வினோத் மேத்தா என்ற எழுத்தாளரும் இந்த இதழின் ஆசிரியராக இருந்தார். இந்த இதழின் நடுப்பக்கத்தில் அரைகுறை ஆடையுடன் பெண்கள் படம் வழக்கமாக இடம் பெறும். 2005 ஆம் ஆண்டில் டெரெக் போஸ் இந்த இதழின் ஆசிரியர் ஆனதும் அரை அம்மண படங்கள் நிறுத்தப்பட்டன.
# பொட்டாசியம் பைசல்பேட்டு



**பொட்டாசியம் பைசல்பேட்டு** *(Potassium bisulphate)* என்பது KHSO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கந்தக அமிலத்தினுடைய பொட்டாசியம் அமில உப்பாக இது கருதப்படுகிறது.  

## இயற்கைத் தோற்றம்
மெர்காலைட்டு என்ற கனிம வடிவ பொட்டாசியம் பைசல்பேட்டு மிக அரிதாகத் தோன்றுகிறது. மிசெனைட்டு என்ற சிக்கலான கனிம வடிவத்திலும் பொட்டாசியம் பைசல்பேட்டு காணப்படுவதுண்டு.  

## தயாரிப்பு
கந்தக அமிலத்தை சம அளவு மோலார் அடர்த்தியுள்ள பொட்டாசியம் ஐதராக்சைடுடன் சேர்த்து நடுநிலையாக்கல் வினைக்கு உட்படுத்தினால் பொட்டாசியம் பைசல்பேட்டு உருவாகிறது  

: H<sub>2</sub>SO<sub>4</sub> + KOH → KHSO<sub>4</sub> + H<sub>2</sub>O  

கந்தக அமிலத்துடன் பொட்டாசியம் சல்பேட்டுடன் சேர்த்து வினைபுரியச் செய்வதாலும் பொட்டாசியம் பைசல்பேட்டு உருவாகிறது:  

: H<sub>2</sub>SO<sub>4</sub> + K<sub>2</sub>SO<sub>4</sub> → 2 KHSO<sub>4</sub>  

பொட்டாசியம் நைட்ரேட்டிலிருந்து நைட்ரிக் அமிலம் தயாரிக்கும் வினையில் முக்கியமான உடன் விளைபொருளாகவும் பொட்டாசியம் பைசல்பேட்டு உருவாகிறது:  

: KNO<sub>3</sub> + H<sub>2</sub>SO<sub>4</sub> → KHSO<sub>4</sub> + HNO<sub>3</sub>  

## வேதிப்பண்புகள்

பொட்டாசியம் பைசல்பேட்டு வெப்பச்சிதைவு அடைவதால் பொட்டாசியம் பைரோசல்பேட்டும் தண்ணீரும் உருவாகின்றன  

: 2 KHSO<sub>4</sub> → K<sub>2</sub>SO<sub>4</sub> + SO<sub>3</sub> + H<sub>2</sub>O  

## பயன்கள்
பொட்டாசியம் பைசல்பேட்டு பகுப்பாய்வு வேதியியலில் ஒரு சிதைக்கும் முகவராகப் பயன்படுத்தப்படுகிறது அல்லது பொட்டாசியம் பெர்சல்பெட்டு என்ற வலிமையான ஆக்சிசனேற்றி தயாரிப்பில் ஒரு முன்னோடிச் சேர்மமாகப் பயன்படுகிறது  
.
# அரீனியம் அயனி

கரிம வேதியியலில் **அரீனியம் அயனி ** (Arenium ion) என்பது வளைய எக்சாடையீனைல்  நேரயனி ஆகும். இந்த அயனி எதிர்மின்னியைக் கவரக்கூடிய அரோமேடிக் பதிலியீட்டு வினைகளில் ஒரு வினைசெயல்மிக்க இடைநிலைப் பொருளாகத் தோன்றுகிறது. வரலாற்றுக் காரணங்களுக்காக இந்த அயனியானது  **வேலண்ட் இடைநிலைப்பொருள்** அல்லது **சிக்மா அணைவுரு** அல்லது **σ-அணைவுரு **எனவும் அழைக்கப்படுகிறது. புரோட்டான் ஏற்றப்பட்ட பென்சீனான **பென்சீனியம் அயனி**  (C<sub>6</sub>H<sub>7</sub><sup>+</sup>), மிகச்சிறிய அரீனியம் அயனியாகும்.  
:  
இரண்டு ஐதரசன் அணுக்களானவை பென்சீன் வளையத்திற்கு செங்குத்தான தளத்தில் உள்ள  ஒரு கார்பன் அணுவுடன் பிணைக்கப்பட்டுள்ளன. அரீனியம் அயனியானது நேர்மின்சுமையின் π பரவலாக்கத்தைக் கொண்டிருப்பதன் காரணமாக ஒப்பீட்டளவில் நிலைத்தன்மை உடையதாக இருப்பினும் தொடர்ந்து அரோமேட்டிக் தன்மையைப் பெற்றிருப்பதில்லை. நேர்மின்சுமையானது அமைப்பில் உள்ள 3 கார்பன் அணுக்களுக்குள் பரவலாக்கப்பட்டுள்ளது. இந்த நிகழ்வு பின்வரும் உடனிசைவு அமைப்புகள் குறித்த படத்தில் விளக்கப்பட்டுள்ளது :  
:  
எதிர்மின் கருக்கவர் அணைவானது அரீனியம் அயனியின் நிலைப்புத்தன்மைக்குப் பங்களிக்கலாம்.  

பென்சீனானது கார்போரேன் மீவீரிய அமிலத்தால்  H(CB<sub>11</sub>H(CH<sub>3</sub>)<sub>5</sub>Br<sub>6</sub>). புரோட்டானேற்றம் செய்யப்படும் போது, பென்சீனியம் அயனியானது ஒரு நிலைத்தன்மையுள்ள  சேர்மமாக பிரித்தெடுக்கப்படலாம். பென்சீனியம் உப்பானது 150°செ வரையிலும் படிக நிலையில் வெப்பத்திற்கெதிரான நிலைப்புத்தன்மை கொண்டதாகும்.  X-கதிர் படிக ஆய்வியல் மூலமாக கண்டறியப்பட்ட பிணைப்பு நீளமானது வளையஎக்சாடையீனைல் நேரயனியின் அமைப்புக்கான பிணைப்பு நீளத்துடன் சமமானதாக உள்ளது.  

ஆய்வொன்றில், மெதிலீன் அரீனியம் அயனியானது உலோக அணைவாக்கத்தின் மூலம் நிலைப்புத்தன்மை உடையதாக மாற்றப்பட்டுள்ளது தெரிய வருகிறது:  
:  
இந்த வினையின் வரிசையில், R-Pd(II)-Br ஆனது தொடக்க வினைப்பொருளாக **(1)** உள்ளது. இது TMEDA யினால் நிலைப்புத்தன்மை உடையதாக  மாற்றப்பட்டு dppe ஆல் உலோக அணைவாக **(2)** மாற்றப்படுகிறது. மெத்தில் முப்புளோரோமெத்தேன்சல்போனைட்டின் எதிர்மின்னி கவர் தாக்குதல் காரணமாக மெதிலீன் அரீனியம் அயனிைய உருவாக்குகிறது. (**3)** ( X-கதிர் படிகவியல் ஆய்வின்படி  நேர்மின் சுமையானது அரோமேட்டிக் வளையத்தில் p-  அமைவிடத்தில் வளையத்தின் தளத்திலிருந்து  6° அளவிற்கு விலகலடைந்துள்ள மெதிலீன் தொகுதியுடன் காணப்படுகிறது). முதலில் நீருடனும் பிறகு டிரைஎதிலமீனுடனுமான வினையானது, ஈதர் தொகுதியை நீராற்பபகுப்பு செய்கிறது.
# ஆதனூர் தஞ்சாவூர்


இந்தியா.தமிழ்நாடு, நாகப்பட்டினம் மாவட்டம் வேதாரண்யம் தாலுகாவில் உள்ள ஆதனூர் கிராமம் ஆகும்.  

## விளக்கப்படங்கள்
2001 மக்கள் தொகை கணக்கெடுப்பின்படி, அச்சம்பட்டி மக்கள் தொகையில் மொத்தம்  2587 அதில்  1327 ஆண்களுக்கும்  1260 பெண்களும் வாழ்கின்றனர். . பாலின விகிதம் இருந்தது 950. கல்வியறிவு விகிதம் இருந்தது 64.53 உள்ளது.